สวัสดีค่ะ อยากสอบถามค่ะ ประจำเดือนรอบที่แล้วมาวันที่ 28/05 ค่ะแล้วหนูเลยลองกินยาคุมแบบ 21 เม็ดมาได้8วันแล้ว ถ้ามีเพศสัมพันธ์กับแฟนแบบไม่ป้องกันแล้วหลั่งใน จะท้องมั้ยคะ แล้วเราสามารถกินยาคุมฉุกเฉินควบคู่ได้ด้วยรึเปล่า ขอบค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่จากที่กล่าวมาถ้าได้กินภายใน 5 วันแรกของรอบเดือน กินมา 8 วันแล้วก็น่าจะมีเพศสัมพันธ์แบบไม่ป้องกันได้ ไม่จำเป็นต้องกินยาคุมฉุกเฉินร่วมไปด้วยอีก ต่อจากนี้ก็ให้กินยาคุมไปต่อเนื่องจนหมดแผง และสังเกตรอบเดือนในช่วงที่เว้นยา 7 วันอีกครั้ง ถ้าไม่มา ให้ยืนยันการตั้งครรภ์ก่อนเริ่มยาแผงถัดไป